Grane ble stiftet i 1893 og spilte sine første kamper mot Kristiania-klubbene Spring og Gaa Paa. Klubben hadde sin egen bane på Nordstrand der flere av kampene ble avholdt. 12. september 1897 spilte Grane, forsterket med fem Spring-spillere, mot Örgryte i Göteborg. Dette var første gang et norsk lag reiste ut av landet for å spille en kamp. Det kombinerte Grane/Spring-laget vant kampen 4-0. Markante spillere disse første årene var Einar By, Anton Endrerud og de skotske fetterne Patrick Moyer og Charles Semper.